CELEX: 32010R0238
Language: sl
Date: 2010-03-22 00:00:00
Title: Uredba Komisije (EU) št. 238/2010 z dne 22. marca 2010 o spremembi Priloge V k Uredbi (ES) 1333/2008 Evropskega parlamenta in Sveta glede zahteve po označevanju pijač, ki vsebujejo več kot 1,2 volumenskega odstotka alkohola in nekatera živilska barvila (Besedilo velja za EGP)

23.3.2010   
            
            
               SL
            
            
               Uradni list Evropske unije
            
            
               L 75/17
            
         UREDBA KOMISIJE (EU) št. 238/2010
   z dne 22. marca 2010
   o spremembi Priloge V k Uredbi (ES) 1333/2008 Evropskega parlamenta in Sveta glede zahteve po označevanju pijač, ki vsebujejo več kot 1,2 volumenskega odstotka alkohola in nekatera živilska barvila
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 24(3) Uredbe,
   ob upoštevanju naslednjega:
   
               (1)
            
            
               Priloga V k Uredbi (ES) št. 1333/2008 določa seznam barvil za živila, pri katerih mora oznaka vsebovati tudi dodatne informacijo, da imajo ta barvila lahko škodljiv učinek na dejavnost in pozornost otrok.
            
         
               (2)
            
            
               Priloga V k Uredbi (ES) št. 1333/2008 že določa izjemo od tega pravila za živila, pri katerih se barvilo uporablja za označevanje zdravstvene ustreznosti in druga označevanja, ki so potrebna za mesne izdelke, ter žigosanje ali okrasno barvanje jajčnih lupin.
            
         
               (3)
            
            
               Barvila iz Priloge V k Uredbi (ES) št. 1333/2008 se lahko uporabljajo v nekaterih alkoholnih pijačah, kot so aromatizirana vina, aromatizirane pijače na osnovi vina in aromatizirane mešane pijače iz vinskih proizvodov, sadna vina, jabolčni mošt, hruškovec in nekatere alkoholne pijače. Ob upoštevanju, da pijače, ki vsebujejo več kot 1,2 volumenskega odstotka alkohola, niso namenjene uživanju otrok, dodatno označevanje iz Priloge V k Uredbi (ES) št. 1333/2008 za ta živila ni niti potrebno niti primerno.
            
         
               (4)
            
            
               Prilogo V k Uredbi (ES) št. 1333/2008 je zato treba ustrezno spremeniti.
            
         
               (5)
            
            
               Ukrepi, predvideni v tej uredbi, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa mu nista nasprotovala –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1333/2008 se spremeni:
   opomba „(*) z izjemo živil, pri katerih je bilo barvilo uporabljeno za označevanje zdravstvene ustreznosti in drugih označevanj, ki so potrebna za mesne izdelke, ter žigosanja ali okrasnega barvanja jajčnih lupin“ se nadomesti:
   
      
                  „(*)
               
               
                  z izjemo:
                  
                              (a)
                           
                           
                              živil, pri katerih je bilo barvilo uporabljeno za označevanje zdravstvene ustreznosti in drugo označevanje, ki je potrebno za mesne izdelke, ter žigosanje ali okrasno barvanje jajčnih lupin in
                           
                        
                              (b)
                           
                           
                              pijač, ki vsebujejo več kot 1,2 volumenskega odstotka alkohola.“
                           
                        
            
   Člen 2
   Ta uredba začne veljati na dvajseti dan po objavi v Uradnem listu Evropske unije.
   Uporablja se od 20. julija 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. marca 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.